open-index/open-wikipedia-markdown huggingface dataset:
Kampuni evunaanyizibwa Ku By'okusaasaanya Amasanyalaze mu Uganda

**Kampuni evunaanyizibwa ku By'okusaasaanya Amasanyalaze mu Uganda** kampuni ekola ku by’amasannyalaze ng’ekigendererwa kyayo ekikulu kwe kugula amasannyalaze mu bungi n’okutambuza amasannyalaze ku waya ezituuka mu bitundu by'eggwanga eby'enjawulo n'ebweru w'eggwanga.  Kampuni eno ye yokka ekkirizibwa okugula amasannyalaze mu bungi mu ggwanga era ye yokka ekkirizibwa okugatunda mu ggwanga n'ebweru wa Uganda.  

## Webasisinkana
Ekitebe kya kampuni eno ekikulu kisinganibwa ku Poloti namba 10  ku Hannington Road e Nakasero, mu Kampala, ekibuga kya Uganda ekikulu era ekisinga obunene. 

## Ebikikwatako
Kampuni eno yatandikibwaawo nga kampuni edukannyizibwa abantu abalina obuvunaanyizibwa ku by'amabanja gaayo olwa ssente zebagitekamu nga 26 Ogwokusatu 2001 mu tteeka lya paalamenti ya Uganda oluvannyuma lw’okusasika kw’ekitongole ky’amasannyalaze ekya Uganda Electricity Board ekitakyaliwo kati.  

## Emirimu

UETCL evunaanyizibwa ku nkulaakulana,  emirimu, okudaabiriza, n’okulongoosa layini z’amasannyalaze eza waya ezitambuza amasanyalaze ag'amaanyi, ezisukka mu 33kV, mu Uganda. Era kyekidukanya n'okubeera ki ye nnannyini  kifo ekiriko amasanyalaze agamaanyi agali wagulu wa 33kV, okwetoloola eggwanga.  UETCL edukannyizibwa yonna Minisitule y’Eby'ensimbi, Enteekateeka n’Enkulaakulana y’Eby'enfuna  NG'era efugirwa Minisitule ya Uganda ey’Amasannyalaze n’Eby’Obugagga By’omu ttaka. 

## Okukendeeza ku kugenda kw'amasanyalaze

Okukendeeza ku kufiirwa kw’amasannyalaze mu ggwanga, UETCL yeewola obukadde bwa ddoola za Amerika 100, nga mu za Uganda bwebuwuumbi 337 okuva mu Exim Bank ey'e China okuzimba ebifo byamirundi enna ebifulumya amasanyalze. Ebifo bino byakuweereza ebitundu by'amakolero e Luzira, Namanve, Mukono, ne Iganga . Omulimu guno era guzingiramu okuzimba kiromita 38 nga ze mayiro 24 eza layini ezitambuza amasannyalaze eza kilovolt 132. Omulimu guno gwali gusuubirwa okuggwa mu 2019. 

## Bameba abapya ku lukiiko olufuzi
Mu Gwomukaaga 2022, Ruth Nankabirwa, Minisita w’Amasannyalaze n’Eby’obugagga By’omuttaka yayanjula era n'alayiza olukiiko olufuzi olupya olwa kampuni eno. Abapya ku lukiiko olufuzi be bano:

* Kwame Ejalu: ssentebe
* Sharon Achiro
* Omuyimbi Sylvia Muheebwa Nabatanzi
* Cecilia Nakiranda
* Julius Mukooli
* Eng Innocent Oboko Yotkum   

## Laba ne
 

* Umeme
* Amasanyalaze mu Uganda
* Kampuni ya Uganda ekola amasannyalaze
* Ekitongole ekivunaanyizibwa ku Kulondoola Amasannyalaze
* Olukalala lw'amasundiro g'amasannyalaze mu Uganda

## Ebijuliziddwaamu

## Ewalala w'oyinza okubigya

* UETCL homepage Archived  
* Uganda: Kkampuni z’amasannyalaze ziyolekedde okusoomoozebwa mu bakozi Okuva nga 7 Ogwomwenda 2015.
* Bannannyini ttaka nga balemesa okugaziya omukutu gw'amasannyalaze - UETCL Okuva nga 10 Ogwokusatu 2022.
Francis Omaswa

**Francis Gervase Omaswa** Munnayuganda omusawo w'emitima n'emisuwa, musomesa era mukugu munzirukanya y'emirimu .  Yatuuzibwa ku bwa ssenkulu wa Soroti University, emu ku yunivasite za gavumenti omwenda mu Uganda mu Gwomunaana 2022.  Omaswa yaliko ssenkulu wa Busitema University emu ku yunivasite za gavumenti ya Uganda wakati wa 2009 okutuuka 2017.

## Ensibuko n'obuyigirize
Omaswa yazaalibwa mu kyalo Mukura mu Disitulikiti y'e Kumi, mu Buvanjuba bwa Uganda, awo nga mu 1943. Bazadde be baali Yafesi Ijookit ne Matilda Acom. Yasomera ku ssomero lya Mukura Primary School okuva mu P1 okutuuka mu P4, gyeyava okugenda ku Koloin Primary School okuva mu P5 okutuuka mu P6. Oluvannyuma lw'okuyita ebigezo bye ebimalako omutendera ogwa pulayimale, yagenda ku ssomero lya Holy Angels Junior Secondary School mu Disitulikiti y'e Soroti okusoma Junior One ne Junior Two. Oluvannyuma yagenda ku St. Mary's College Kisubi, gye yasomera siniya ne haaya ku mutendera gwa O-Level ne A-Level.

Mu 1964, yaweebwa ekifo ku ttendekero ly'abasawo erya Makerere University School of Medicine era n'attikirwa mu 1969 ne Diguli mu busawo obulongoosa eya Bachelor of Medicine and Bachelor of Surgery. Mu 1974, yafuna Diguli eyookubiri mu busawo okuva ku yunivasite e Makerere.

Oluvannyuma yalondebwa okubeera omu ku bammemba b'ekibiina ki Royal College of Surgeons of Edinburgh kwossa ne College of Surgeons of East, Central and Southern Africa era nga mu kibiina kino y'omu ku batandisi. Omaswa mufumbo era mukyala we ye Dr. Catherine Nyapidi Omaswa era nga naye musawo eyasomera ku yunivasite e Makerere.

## Ebijuliziddwa
Jovan Kiryabwire

**Jovan William Mabudo Kiryabwire** (Ogwekkumi 1928 - Ogwomunaana 2004) yali Munnayuganda omusawo alongoosa obwongo, nga yakolako ng'omusawo eyeebuuzibwako mu by'okulongoosa obwongou mu ddwaliro  Dwaliro Ekkulu e Mulago. Mu kiseera kye kimu yali akola nga Pulofeesa era akulira ekitongole ky'okulongoosa obwongo mu ttendekero lya Makerere University School of Medicine . Yafa mu Gwalubereberye gwa 2004 nga yafa bulwadde bwa kookolo w'omulubuto . Kigambibwa nti ye Mufirika eyasooka okutuukiriza ebisaanyizo by'okubeera omusawo w'obwongo mu mawanga g'obuvanjuba n'amasekkati ga Afrika .  

## Obuto n’okusoma kwe
Yazaalibwa nga 28 Ogwekkumi, 1928, mu ssaza ly’e Butebo, mu Disitulikiti y’e Pallisa, mu ttundutundu ly'obuvanjuba bwa Uganda. Yasomerako ku Butebo Primary School n’amala nadda mu Kamuge Primary School. Oluvannyuma yakyuka n'agenda mu Nabumali High School ebweru w'ekibuga Mbale, gye yafunira dipuloma eyenkanankana n'okumaliriza siniya eyoomukaaga .  

Mu 1952, yaweebwa ekifo mu Makerere University Medical School  Yatikkirwa mu 1957 n'afuna diguli esooka eya  Bachelor of Medicine ne Bachelor of Surgery . Oluvannyuma yasomerako mu Bungereza ne Scotland, n’afuna obwa mmemba mu bibiina by'abasawo abalongoosa obwongo omwali ekya Fellow of the Royal College of Surgeons of England (FRCS) ne Fellow of the Royal College of Surgeons of Edinburgh, FRCS(Ed).  

## Omulimu gwe
Ono amanyiddwa olw’okuteekawo ekifo awaalongoosebwa obwongo ekyasooka mu Uganda. Mu kuziika kwe banne, omwali be yali mkwano gye, abaali abayizi be ne banne bwe baali baddukanya eby’obujjanjabi baawa obujulizi ku busobozi bwe, okwewaayo kwe n’obwesimbu bwe. Mu myaka gya 1970 ne 1980, yagaana emirimu egyali giyingiza ssente ebweru wa Uganda n'asigala emabega okuweereza "abantu be", wadde nga waaliwo okusoomoozebwa. Yagenda mu maaso n’okukola ku balwadde b'olulonggosa okuva Uganda n’amawanga ag’omuliraano.  

## Amaka gwe
Pulofeesa Kiryabwire yaleka nnamwandu, Mary Aligaweesa Kiryabwire n’abaana abakulu mwenda. Ezzadde lye kuliko Joel Kiryabwire omulongoosa w'obwongo ne Geoffrey Kiryabwire, Omulamuzi wa kkooti ejulirwamu mu Uganda . Abaana abalala kuliko omusawo omulala, munnamateeka omulala, omusawo w’ebisolo, bayinginiya babiri, nnansi n’omusomesa omu.  

## Obulwadde n’okufa kwe
Yafa nga 17 Ogwolubereberye 2004 ku myaka 75 olwa kookolo w'omulubuto . Gavumenti ya Uganda yamuwa "okuziikibwa okutongole". 

## Ebitiibwa bye
Nga akyali mulamu, gavumenti ya Uganda yamwambaza **Omudaali Gw'obusawo ku lunaku lw'ameefuga**, olw’obuweereza bwe eri eggwanga lye. Era yali Commander (Brother) mu kibiina kya Order of St John era yaweebwa ekitiibwa ky'obwa knight mu 1991. 

## Laba ne

* Sebastian Kyalwazi
* Francis Omaswa

## Ebijuliziddwa

## Ebijuliziddwa wabweru wa wikipedia

* Emisomo gy'okulongoosa obusimu ku yunivasite y'e Makerere
Magid Kagimu

**Magid Mayanja Kagimu,** yazaalibwa  mu 1954, nga Munnayuganda omusawo, omusomesa era  omukulembeze mu bitundu, akola nga Pulofeesa mu by'Obusawo era akulira ekitongole ekisomesa ku bikwatagana n'eby'omu lubuto ekisinganibwa ku Makerere University College of Health Sciences, mu Kampala, ekibuga ekya Uganda ekikulu era ekibuga ekisinga obunene. 

## Obuvo n'obuyigirize
Kagimu yazaalibwa mu Buganda nga mu myaka gya 1954. Yasomera mu masomero ga pulayimale ag’omu kitundu. Yasomera mu Kings College Budo gyeyamalira siniya.

Yayingizibwa mu Makerere University Medical School, esomero ly’obusawo erisinga obukadde mu Mawanga agasinganibwa mu Buvanjuba bwa Afrika, mu 1974. Yatikirwa mu 1979 n’afuna Diguli mu By'eddagala ne Diduli mu By'okulongoosa.

Oluvannyuma lw’omwaka ng'ali mu kubangulwa ng'amaliriza okutikirwa, n’omulala ng’omusawo, yaddayo e Makerere okusoma Diguli ey'okubiri mu by’Obujjanjabi Obw’omunda, n’atikkirwa mu 1983. Omulimu gwe yalonda  gweyakugukamu gwali gwa kujjanjaba munda mu lubuto. 

Mu 2017, yalondebwa okubeera mu kibiina kya Fellow wa Royal College of Physicians .

## Emirimu
Okumala emyaka egisukka mu 30, Kagimu abadde awereza  ng'omusomesa ku yunivasite, omusomesa omukulu, pulofeesa adirira pulofeesa omukulu era  pulofeesa omujjuvu mu kitongole ekiyigiriza ku by'okujanjaba eby’omu lubuto, ekitongole ky’obusawo, mu Makerere University College of Health Sciences. Mu kiseera kye kimu akola ng'Omukugu Eyeebuzibwaako ku By'obujanjabi bw'Omulubuto mu ddwaliro lya Mulago National Referral Hospital, eddwaliro erisomesa mu ttendekero ly’obusawo.

Ono y'omu kubali ku ttiimu y'abavunaanyizibwa ku by’okujanjaba mu lubuto eyalabirira Joyce Moriku, Minisita Omubeezi ow’Eby'obulamu Ebitandikibwaako mu Kabineeti ya Uganda, bwe yalwala mu Gwekuminoogumu mu 2017. 

## Emirimu emirala
Kagimu akola nga ssentebe w’ekibiina ekigatta Abasawo b’Obuyisiraamu mu Uganda. Era akola ng'Omuwandiisi Adukanya Ekibiina Ekirimu Abajanjaba Ebikwatagana ne munda Mu mbuto. 

Mu 2016, Ekitebe kya Sweden mu Uganda kyatandika kaweefube w’okusiima omulimu omukulu abazaalisa gwe bakola mu mbeera z’abantu mu Uganda, Kagimu yalondebwa ekitebe okubeera omu ku mussanvu abaakulemebera mu kakuyege ya Midwives4all. Omulimu gw'abakulemberamu  gwali gwa kukunga bantu bamubitundu, okusikiriza abakola enkola n’okukubiriza abavubuka okulowooza ku kutendekebwa ng’abazaalisa. 

## Ebijuliziddwaamu

## Ewalala w'oyinza okubigya

* Olukalala lw'ebitabo bya Kagimu by'azze afulumya
Mondo Kagonyera

**George Mondo Kagonyera**, nga era ayitibwa **Mondo Kagonyera**, Munnayuganda omusawo w'ebisolo, munnabyabufuzi, omusomesa, era omuddukanya w'emirimu ku yunivasite. Ono ye  Mukulu wa Makerere University, eyaakavaako nga eno ye yunivasite esinga obukadde n’obunene mu Uganda. Ekifo ekyo yakilondebwamu Pulezidenti Yoweri Museveni mu 2007.  Oluvannyuma lw'okuweereza ekisanja ekijjuvu eky'emyaka ena, yaddamu okulondebwa ekisanja ekirala mu 2011,   era n'addamu okutuuzibwako mu Gwolubereberye gwa 2012. 

## Obuto n'okusoma kwe
Kagonyera yazaalibwa ku kyalo Kabuga mu Disitulikiti y’e Rukungiri, mu Ttundutundu ly'obugwanjuba bwa of Uganda, okuliraana 1941, nga bazadde ye Zakaria Kagonyera ne Elizabeth Kirihura. Yasomerako mu Kigezi College Butobere okusoma Siniya Eyookuna, bwe yali tannaweebwa kifo mu Royal College Nairobi kusoma Siniya Eyoomukaaga. Yasomerako mu Yunivasite ya Nairobi, n’afuna diguli esooka eya Bachelor of Veterinary Medicine ku ntandikwa y’emyaka gya 1960. Oluvannyuma, yagenda mu maaso n’afuna diguli eyookubiri eya Sayansi mu by’obusawo bw’ebisolo, okuva mu Yunivasite y’e California Davis, n’eddirirwa diguli ya  Doctor of Philosophy okuva mu ttendekero lye limu.   

## Obumanyirivu bwe ku mirimu
Mu 1967, yakola nga Omukungu avunaanyizibwa ku by'obusawo bw'ebisolo ku Disitulikiti owa disitulikiti y’e Masaka okumala emyezi nga etaano, omulimu gwe yamala navaako okugenda okweyongerayo okusoma. Mu 1971, oluvannyuma lw’okutikkirwa diguli ye eya Master of Science mu yunivasite y’e California, Kagonyera yeegatta ku yunivasite y’e Makerere ng’omusomesa. Yakola kinene mu kutandikawo ekitongole ky’obusawo bw’ebisolo, okuva olwo ekyakyuka ne kifuuka College of Veterinary Medicine, Animal Resources & BioSecurity. Era yaliko ssentebe w’olukiiko olulonda abayizi mu yunivasite okuva mu 1993 okutuuka mu 1999. Yava ku yunivasite n’agenda okwegatta ku byobufuzi bya Uganda mu 1998. Nga munnabyabufuzi, yakola nga mmemba wa Palamenti ow'ekitundu kya Rubabo mu Disitulikiti y’e Rukungiri era nga minisita avunaanyizibwa ku guno na guli mu ofiisi ya ssaabaminisita.   Era yaliko omumyuka wa maneja w'ekitongole kya Uganda National Social Security Fund okuva mu 2006 okutuuka mu 2008. 

## Laba ne

* Ebyenjigiriza mu Uganda
* Abakulembeze ba yunivasite mu Uganda
* Olukalala lwa yunivasite mu Uganda

## Ebijuliziddwa

## Emmeeza y’okusikira obwa chancellor bwa yunivasite y’e Makerere

## Ebijuliziddwa wabweru wa wikipedia

* Omukutu gwa Yunivasite y'e Makerere
Pamela Mbabazi

**Pamela Kasabiiti Mbabazi** (yazaalibwa 6 Ogwokuna, 1969). Munnayuganda pulofeesa mu yunivasite, omuddukanya w'eby'ensoma,era omusomesa, nga mu kiseera kino akola nga Ssentebew'ekitongole ekivunaanyizibwa ku nteekateeka z'eggwanga ekya Uganda ekya National Planning Authority. Yatuuzibwa mu kifo ekyo mu Gwokuna 2019, okuweereza ekisanja kya myaka etaano, nga kizzibwa obuggya omulundi gumu. Omulimu gwe ogwa Ssentebe gwazzibwa buggya mu 2024 okuweereza okumala emyaka emirala 5 nga Ssentebe wa NPA. 

Emabegako yaliko amyuka omumyuka w'omukulu  wa yunivasite ya Mbarara University of Science and Technology (MUST). Yalondebwa ku kifo ekyo mu 2010, okumala ekisanja eky’emyaka etaano ekizzibwa obuggya. 

## Obuvo bwe n'okusoma kwe
Mbabazi yazaalibwa Pamela Kasabiiti, e Mbarara mu Uganda, nga 6 Ogwokuna, 1969. Yasomerako mu masomero ga pulayimale ag'omu kibuga Mbarara, nga tannakyuka kugenda mu Kigezi High School okusoma Siniya eyookuna. Yagenda mu ssomero lya Bweranyangi Girls' Senior Secondary School e Bushenyi okusoma Siniya Eyoomukaaga. 

Mu 1987, yayingira yunivasite y’e Makerere, ettendekero lya Uganda erisinga obukadde n’obunene, n’atikkirwa mu 1990 n’afuna diguli esooka eya Art mu by’enfuna ne Sayansi w'ebyobufuzi. Yagenda mu maaso n'emisomo gye mu University of Leeds, gye yafunira  diguli eyookubiri eya Arts mu masomo g'eby'enkulaakulana mu 1992. Yafuna diguli eyookubiri eya sayansi mu by'enkulaakulana mu nteekateeka n'okuddukanya enkulaakulana okuva mu Kwame Nkrumah University of Science and Technology e Kumasi, Ghana. Diguli ye eya Doctorate masomo g'eby'enkulaakulana yagifuna mu 2005 okuva mu yuniyasite ya Mbarara University of Science and Technology.  

## Obumanyirivu bwe ku mirimu
Okuva mu 1998, Mbabazi yali akulira ekitongole ekinoonyereza ku nkulaakulana oba Faculty of Development Studies mu yunivasite y’e Mbarara . Ono yasiimibwa olw’okutandikawo ekitongole kino n’okukola amasomo g'essomo lya diguli mu masomo gy'enkulaakulana n’okuddukanya bizinensi. Ekitongole kati kyagattibwa ku ttendekero lya Institute of Management Science. Mu 2010, yalondebwa okuba omumyuka w’omukulu wa chancellor mu MUST, n’adda mu bigere bya Jonathan Baranga eyali azze mu kitongole kya Sayansi.  Mu Gwokuna gwa 2019, yalayizibwa nga Ssentebe omuggya ow'ekitongole ekivunaanyizibwa ku nteekateeka z'eggwanga ekya Uganda ekya National Planning Authority, n'adda mu bigere bya Pulofeesa Wilberforce Kisamba Mugerwa, eyaweereza mu kifo ekyo okuva mu 2008 okutuuka mu 2018. 

## Obulamu bwe obw’obuntu
Mbabazi mufumbo eri Ivan Mbabazi Batuma. Bombi awamu balina abaana babiri. 

## Laba ne

* Alice Nabatanzi
* Maud Kamatenesi Mugisha
* Patrick Ogwang
* Peter Kyobe Waiswa

* Olukalala lwa yunivasite mu Uganda
* Olukalala lw'abakulembeze ba yunivasite mu Uganda

## Emmeeza y’obusika mu kifo ky'omumyuka wa yunivasite y’e Mbarara

## Ebijuliziddwa

## Ebijuliziddwa wabweru wa wikipedia

* Omukutu gwa Yunivasite y’e Mbarara
* Amyuka omumyuka wa Cansala - Associate Professor Pamela Mbabazi
* Abakyala ba Uganda abakubiriza
Omunanansi

Omunanansi (era guyitibwa **Munanansi** ) kyakunywa ekitali kya mwenge ekikolebwa okuva mu bikuta by’ennaanansi ebifumbibwa ebimanyiddwa olw’okubaamu ebiriisa nga Vitamin C, A, ne B, nga kitabulwamu n'entangawuzi n’amajaani.  Kye ky'okunywa ekikolebwa okutundibwa n'obutatundibwa. Gwasooka kukolebwa Baganda abaali bagatta omubisi gw’ennaanansi n’ebikoola n'amajaani. 

## Okukola omunanansi
Enteekateeka y’omunanansi erimu okufumba ebikuta by’ennaanansi nga mulimu entangawuzi n’amajaani. Gusobola okunywebwa nga gunnyogoga oba nga gwokya, nga gulimu ssukaali oba omubisi gw’enjuki oba nga temuli. 

### Emitendera egiyitwamu

* Funa ennaanansi ennyengevu ozooze nnyo okukasa nti ebikuta bitukula.
* Sotta ennaanansi okugifuula ey’omubisi.
* Ennaanansi gisalemu obutundu obutono nga obwenkanankana(ekyomunda n'ebikuta).
* Ebitundu ebisaliddwa biteeke mu sseffuliya n’omubisi osseemu amazzi nga mangi.
* Bifumbe okumala essaawa nga bbiri ku bbugumu erya waggulu okutuusa lwe bifuuka ebya kitaka.
* Oluvannyuma ssaamu olubatu lw'entangawuzi n'amajaani obireke bitokote okumala wakati w’eddakiika 15 ne 30.
* Bweguba guyidde, ggya esseppiti ku muliro ogureke guwole.
* Gusengejje bulungi osigazeewo munanansi gwokka.    

Olwo omunanansi gujja kuba gutuuse okunywebwa. Abanaagunywa basobola okulondawo okussaamu sukaali oba omubisi gw'enjuki. Ekyokunywa bwe kiba kya kutundibwa, olwo oli aba asobola okukisiba naakitegeka okutundibwa.

## Emigaso gyagwo

### Eby'obulamu
Omunanansi kyakunywa kya bulamu ate nga tekirina bulabe bw’ogeraageranya n’ebyokunywa ebirala nga sooda.  Ennaanansi nnungi eri omubiri kubanga zirina obusobozi obuziyiza okuzimba n’okuyamba abaserikale b’omubiri olwa enzyme ey’amaanyi gye zirina eyitibwa bromelain . Ekibala kino n’ebikuta byakyo kirimu ebirungo omuli vitamins, minerals, fiber, n’ebirungo ebitta obutwa mu mubiri ne biziyiza endwadde. 

### Omugaso mu kutunda omunanansi
Omunanansi guvaamu ensimbi eri bannannyini bizinensi entonotono ez’enjawulo kuba bateekamu ssente ntono ate nga bakola amagoba mangi.  

## Ebijuliziddwa

## Ebijuliziddwa wabweru wa wikipedia

* Engeri y'okukolamu omubisi gw'ennaanansi oguwooma (Omunanasi) mu Uganda by Mukyala Lutwama Rasheedah Youtube Channel
* Engeri y'okukola Omunanansi (omubisi gw'ennaanansi mu Uganda) by Mum's Village Kitchen youtube channel
Livingstone Mpalanyi Nkoyoyo

**Livingstone Mpalanyi Nkoyoyo** 4 Ogwekkumi 1938  – 5 Ogusooka 2018 yali mulabirizi w'aba Polotesitanti mu Uganda. Yaweereza nga Ssaabalabirizi era Primate w’Ekkanisa ya Uganda okuva mu 1995 okutuuka mu 2004. Yali mufumbo eri Ruth Nalweyiso, okuva mu 1965 okutuusa lwe yafa, era abafumbo bano baazaala abaana bataano, nga ku bano omu y'amusooka okufa. 

## Obuto bwe
Nkoyoyo yali omu ku baana 25 aba Erisa Wamala Nkoyoyo eyali Omukulu w'Essaza ku mulembe gwa Sekabaka Edward Mutesa II . Yakulira mu maka magagga, kubanga kitaawe yali omugagga nnannyini ttaka.  Yasomera ku Mpenja Primary School, e Gomba, Aggrey Memorial School ne Mityana Junior Secondary School. Yasenguka nnyo olw’emirimu gya kitaawe era yalina okuva mu ssomero ng’amaze okusoma Junior Secondary School. Oluvannyuma yatandika okukola nga makanika w’emmotoka, nga guno gwe yali ayagala oukola obulamu bwonna. 

## Obuweereza bwe mu Kkanisa
Yawulira okuyitibwa kwe okw’eddiini mu nkambi y’abavubuka, ku kkanisa y’e Ndoddo, mu Disitulikiti y’e Gomba. Nga wayiseewo akaseera katono, yafuuka omuweereza mu kkanisa ekiseera kyonna, nga yatandika ng’omusomesa w’ekkanisa. Oluvannyuma lw’okugenda mu musomo gw’okutendekebwa mu kutuuzibwa, yatuuzibwa ku bwa dyankoni w’aba Polotesitanti, e Namugongo, nga 3 Ogwomukaaga 1969. 

Yaweereza nga omuyambi w'Omulabirizi mu Bulabirizi bwe Namirembe, n’afuuka Omulabirizi eyasooka mu Bulabirizi bw’e Mukono, mu 1983. Yalondebwa mu Lukiiko lw’Abalabirizi b’Ekkanisa ya Uganda okubeera Ssaabalabirizi waabwe ow’omukaaga era Primate, mu 1995. Yali w'akubeera mu ofiisi okutuusa nga 24 Ogusooka 2004. Yaweebwa engule ya Bible Leadership Excellence Award okuva mu kibiina kya Bible Leadership Excellence Award Uganda, mu mwaka gwa 2015. 

## Okufa kwe
Yafuna obujjanjabi obulungi obwa kookolo mu Great Britain ku ntandikwa ya 2017. Yafa ekirwadde ky'amawuggwe ekya pneumonia, mu ddwaliro lya Kampala Hospital, nga wa myaka 79.  Yaziikibwa mu kiggwa ky'abajulizi abakulisitaayo ekya Uganda Martyrs Anglican Shrine e Namugongo, nga 9 Ogusooka 2018. 

## Laba ne

* Ekkanisa ya Uganda
* Mukono

## Ebijuliziddwa

## Ebijuliziddwa w'abweru wa Wikipedia

* Livingstone Nkoyoyo yafudde ku myaka 80, Anglican Ink, 5 January 2018
Hasifah Nassuna

**Hasifah Nassuna** yazaalibwa 16 Ogwokubiri 1998 musambi wa mupiira mu Uganda era azannyira mu makkati alumba oba Right winger mu kiraabu ya  FUFA Women Super League Kampala Queens ne ttiimu y'eggwanga ey'abakazi eya Uganda .   ,Nassuna y’omu ku bakyala 10 abaayawukana ku Kampala Queens ku ntandikwa y’omwaka guno.

## Obuto bwe
Nassuna yazaalibwa Mityana era yakulira mu Central Region . Maama we ye Annet Nakimbugwe . 

## Omulimu gwa kiraabu
Nassuna y'azannyirako mu Kawempe Muslim Ladies FC oluvannyuma ne yeegatta ku UCU Lady Cardinals mu Uganda.  

## Emirimu gye ebweru w'eggwanga
Nassuna yazannya mu mpaka za Uganda Women U20 ne Uganda ku mutendera gw'abakulu mu mpaka za COSAFA Women's Championship eza 2021 . 

### Ggoolo z'eyateeba ku mutendera gw'ensi yonna
*Olukalala lwa ggoolo z'eyateeba*

## Ebitiibwa

### Omuntu ssekinnomu

* *2023 Omuzannyi w'omupiira omukyala asinga mu Uganda* 

* *2022 Omuzannyi omukyala eyasooka okuteeba ggoolo 100 mu liigi ya FUFA ey'abakazi*  
* *2022 Omuteebi asinga mu liigi ya FUFA ey'abakazi eya 2021-22* 

* *2020 Ranked, Top 4 Bannabyamizannyo mu Uganda Abalina Enkizo*
* *2020 Omuteebi asinga okuteeba ggoolo mu ttiimu y'eggwanga mu biseera byonna*
* *2019 All Time Ugandan Women's Premier League Omuteebi asinga okuteeba ggoolo*
* *Omuzannyi Asinga okukuba Hatricks mu liigi y'abakazi eya Uganda*
* *Omuzannyi asinga okuteeba ggoolo mu liigi y'abakazi eya Uganda mu 2019 era asinga omuwendo*
* *Engule ya ttiimu y'eggwanga ey'abakazi eya 2018 Uganda Women Woman of the match Award mu mpaka za COSAFA*
* *Engule y'ekibiina ekigatta bannamawulire mu by'emizannyo ekya Uganda Sports Press Association (USPA) mu 2017* 
* *2017 Buzzy Teeniez Omuntu w'ebyemizannyo*
* *Engule ya Golden Boot Award CECAFA Omuteebi asinga okuteeba ggoolo 6*
* *Omuteebi asinga mu liigi y'abakazi mu Uganda mu 2017 n'ateeba ggoolo 26*
* *Engule y'omuzannyi asinga omuwendo mu liigi y'abakazi mu Uganda mu 2016*
* *2015 yasunsulwa Airtel [[:en:FUFA|FUFA]] ku ngule y'omuzannyi w'omwaka* 
* *2016 Yawangula engule ya Airtel [[:en:FUFA|FUFA]] ey'omuzannyi w'omwaka* 
* *2017 yasunsulwa Airtel [[:en:FUFA|FUFA]] ku ngule y'omuzannyi w'omwaka* 
* *2018 Yalondeddwa Airtel [[:en:FUFA|FUFA]] ku ngule y'omuzannyi w'omwaka omukyala*
* *2019 Yalondeddwa Airtel [[:en:FUFA|FUFA]] ku ngule y'omuzannyi w'omwaka* 

## Ebijuliziddwa

## Ebijuliziddwamu w'abweru wa Wikipedia

* Hasifah Nassuna on Facebook
* Hasifah Nassuna on Instagram
Emmanuel Obbo

**Emmanuel Obbo**, AJ (yazaalibwa nga 7 mu October wa 1952),  omusumba w'Ekikatoliki omunayuganda era abadde Ssaabalabirizi w'e Tororo okuva nga 2 January 2014. https://en.wikipedia.org/wiki/ Emabegako yawerezaako nga Omulabirizi w’e Soroti okuva mu mwaka gwa 2007 okutuuka mu gwa 2014. https://en.wikipedia.org/wiki/ Y'omu kubammemba b’ekibiina ky’abaminsani abatume ba Yesu.

## Obuto bwe n’obusaselodooti
Obbo yazaalibwa nga 7 Ogwekkumi 1952 ku *kyalo Nagoke*, Ggombolola y'e Kirewa mu Disitulikiti y’e Tororo, mu kitundu ky'eBuvanjuba bwa Uganda . Yatuuzibwa ku bwafaaza nga 13 Ogwekkuminebiri 1986. Yaweereza nga Faaza mu Ssaza ly'e Tororo okutuusa nga 27 Ogwomukaaga 2007. 

## Ng'Omusumba
Yalondebwa okuba Omusumba w’e Soroti nga 27 Ogwomukaaga 2007 era n’atukuzibwa ng’omusumba e Soroti nga 6 Ogwekkumi 2007 nga yatukuzibwa Omusumba Erasmus Desiderius Wandera, Omusumba Emeritus ow’e Soroti, ng’ayambibwako Ssaabasumba Denis Kiwanuka Lote, Ssaabasumba w’e Tororo ne Ssaabasumba James Odongo, Omusumba omuyambi ow’e Tororo. 

Nga 2 Ogusooka 2014, Obbo yalondebwa okuba Ssaabasumba w’e Tororo  era mu kiseera kye kimu n’alondebwa okuba Omusumba ow'ekiseera ow'e Soroti. Yatuuzibwa ku bwa Ssaabasumba nga 1 Ogwokusatu 2014.  Okuva mu Gwomusanvu 2019, ye Ssaabasumba wa Tororo era nga ye Musumba ow'ekiseera owa Soroti. 

## Olukangagga ku ngeri Abasumba gy'ebazze baddiringana

## Ebijuliziddwamu

## Ebijuliziddwamu w'abweru wa Wikipedia
 

* Ebikwata ku bulabirizi bw’Abakatuliki b’e Tororo 

## Ensibuko n’obusaserdooti/obuwereza bwe

Obbo yazaalibwa nga 7 Ogwekkumi mu 1952 ku *kyalo Nagoke*, Kirewa Sub-county, mu Disitulikiti y’e Tororo , mu bukiika kkono bwa Uganda of Uganda . Yatikibwa obwafaaza nga 13 December mu1986. Yaweereza nga Faaza mu Ssaza ly'e Tororo okutuusa nga 27 ogwomukaaga mu 2007. https://en.wikipedia.org/wiki/

## Ng'omulabirizi

Yalondebwa okuba Omulabirizi w’e Soroti nga 27 ogwomukaaga mu 2007 era n’atikibwa ng’omulabirizi w'e Soroti nga 6 Ogwekkumi mu 2007 Omulabirizi Erasmus Desiderius Wandera, Omulabirizi Emeritus ow’e Soroti, ng’ayambibwako Ssaabalabirizi Denis Kiwanuka Lote, Ssaabalabirizi w’e Tororo ne Ssaabalabirizi James Odongo, Omulabirizi omuyambi ow’e Tororo. https://en.wikipedia.org/wiki/

Nga 2 ogwoluberyeberye mu 2014, Obbo yalondebwa okuba Ssaabalabirizi w’e Tororo  era mu kiseera kye kimu n’alondebwa okuba Apostolic Administrator wa Soroti. Yatuuzibwa ku bwa Ssaabalabirizi nga 1 ogwokusattu mu 2014. https://en.wikipedia.org/wiki/ We bwatukidde mu October wa 2025, ye Ssaabalabirizi w’e Tororo era nga mu kiseera kye kimu nga ye Apostolic Administrator e Jinja.
Evelyn Nakabira Lagu

**Evelyn Nakabira Lagu** eyali amanyiddwa ennyo nga **Evelyn Love** oba **Evelyn Lagu**, yali muyimbi  Munnayuganda, muzannyi wa firimu, munnakatemba. Evelyn Lagu yafa nga 18 Ogwomwenda mu mwaka gwa 2023 nga aweza emyaka 41 egy'obukulu. Lagu yafa bulwadde bw'ekibumba.

## Ebyafaayo n'obuyigirize bwe
Evelyn Nakabira Lagu yazaalibwa nga 1 Ogw'omukaaga, 1982, mu Disitulikiti y’e Kalungu, Yuganda.    Oluvannyuma lw'okufiirwa bazadde be bombi ku myaka emito, yakuzibwa ssenga we ne bbawe George W Lubega. George W Lubega yalabirira Evelyn Lagu ng'amusasulira fiizi era Evelyn Lagu yasomera mu masomero agawerako, omuli Aga Khan Primary School, Mityana Secondary School, ne Pride Secondary School e Mityana kumutendera gwa O’ Level. Yamaliriza emisomo gye egya A' Level ku ssomero lya St. Peter's Busubizi mu mwaka gwa 1999. 

## Omulimu
Evelyn Lagu yatandika ng’omuyimbi omuyambi eri abamu ku bayimbi abasinga okumanyika mu Uganda. Evelyn Lagu amanyiddwa nnyo olw’obusobozi bwe obw’amaanyi mu kuyimba, era yafuna okusiimibwa mu nsiike y’okuyimba mu Uganda naddala mu bika bya Afrobeat, Pop, ne Dancehall . Ng’oggyeeko obuwanguzi bwe mu kuyimba, Evelyn Lagu  yeenyigira mu kuzannya katemba, era y’azannya firimu eziwerako awamu  n'emizannyo gya ttivvi.

## Okufa kwe
Evelyn Nakabira Lagu yafa nga 18 Ogw'omwenda 2023 oluvannyuma lw’okulwala obulwadde bw’omutima n’ensigo okumala ebbanga.Muyimbi munne Eddy Kenzo ne munnamawulire Gabriel Buule be bamu ku baawa obubaka obw'okusaasira.  

## Ebiwandiiko ebikozesebwa
Liam Voice

**Zisabusolo Willy**, amanyiddwa nga **Liam Voice**, muyimbi Munnayuganda era omuwandiisi w'ennyimba. Yazaalibwa nga 25 Ogw'okuna mu mwaka gwa 1998 mu Disitulikiti y'e Kampala . Amanyiddwa nnyo mu nnyimba z’omukwano era ali wansi wa Cloud Africa Management. 

## Obulamu n'obuyigirize bwe
Mu 2003, Liam Voice yatandika okusoma era nga yassomera ku ssomero lya pulayimale erimanyiddwa nga St. Augustine Primary School ng'eno gyeyafunira satifikeeti ya PLE. Mu 2011, yeegatta ku Kitebi Senior Secondary School ku ddaala lya O'Level. Ng'ali mu luwummula lwa O'Level, mu 2015, Liam Voice yeegatta ku Goodlyfe Crew eya Radio & Weasle okusobola okukulaakulanya ekitone kye eky’okuyimbi. 

Yayiiya ennyimba eziwerako ng’omuyimbi wa Goodlyfe okutuusa mu 2018 lwe yasalawo okwetongola.

## Omulimu
Mu 2018, Liam Voice yafulumya vidiyo ye eyasooka ne Weasle okuva mu Goodlyfe Crew era yafuna omukwano mungi okuva mu bawagizi abaali baagala ennyo omugenzi Moses Radio kubanga yalina amaloboozi agafaanagana n’omuyimbi ono omugenzi. Oluvannyuma lw'okukolagana ne Weasle, Liam Voice yafulumya oluyimba lwe olwasooka olwamanyibwa nga "Gwe Abilina" oluyimba lwe yafulumya mu 2019.

Mu mwaka gwa 2020, Liam voice yafulumya oluyimba lwe olumanyiddwa nga "Bus". Oluyimba luno lwayagalwa nnyo era lwamufunisa ebitiibwa eby’enjawulo. Mu 2023, Liam Voice yagatiibwa ku Spotify list of artistes.

Liam Voice awandiikidde abayimbi nga Vivian Mimi, Aroma, Martha Mukisa n’abayimbi abalala bangi ennyimba eziwerako mu Uganda.

## Ku mutendera gw’ensi yonna
Liam Voice atambudde awamu n'okuyimba mu mawanga ag'enjawulo omuli Bungereza gye yayayimba n'omuyimbi Omunigeria Chike ku siteegi y'emu, yayimba mu Qatar, Turkey, Turkey, Sudan, Dubai, Saudi Arabia, Egypt ne Kenya.

## Obuzirakisa
Mu 2021, Liam Voice yatandikawo ekitongole ky’obwannakyewa ekiyitibwa Live Like Liam (3L). Yakola ddiiru ne Sesa Juice era nawayo ssente ez'obuzirakisa ng'ayita mu 3L foundation. 

## Ebiwandiiko ebikozesebwa
Kikalayi

**Kikalayi** mmere ya Uganda ennansi mu buwangwa bw'okufumba mu ggwanga naddala mu bantu abaagala ennyo ennyama y'embizzi . 

## Obuvo n’omugaso gwayo ogw’Obuwangwa
Erinnya "Kikalayi" liva ku kkalaayi engazi ezikozesebwa mu kugiteekateeka. Ekkalaayi zino ebiseera ebisingza zikolebwa mu byuma ebiwangaala era nga zimanyiddwa olw’obusobozi bwazo okugabanya ebbugumu ekyenkanyi, okukakasa nti ennyama y’embizzi efumbibwa bulungi.  Ekikalaayi kino okusinga kisangibwa mu bitundu by'amukibuga ebya Uganda n'ebifo eby'obusuubuzi, ng'amatundiro g'ennyama y'embizzi, bye bifo ebimanyiddwa abantu mwe bakuŋŋaanira.  Okulya ennyama y’embizzi mu Uganda kwali kukoma mu bitundu ebimu olw’ensonga z’obuwangwa n’eddiini, naye oluvannyuma lw'ekiseera, efunye okukkirizibwa okunene, nga ekikalayi ky'ekisonga okwettanirwa.   

## Obukodyo bw'okufumba Ekikalayi
Omutendera ogusooka guba gwa kusala nnyama y’ambizzi mu bifi ebimala mu bunene, okujja amasavu ku nnyama. Oluvannyuma ennya,ma enjere n'amasavu biteekebwa mu kkalaayi ennene oba mu sseffuliya ku muliro omusaamusaamu okusobola okusaanuusa amasavu . Omutendera guno mukulu nnyo, kubanga amasavu galeeta butto amala eyeetaagisa okusiika, ekijjawo obwetaavu bw’okwongera ku butto. Amasavu bwe gamala okusaanuuka gonna nga n'ennyama enjere emyuse, butto atoolwako omu naateekebwa ebbali, ne musigalamu mutono mu kkalaayi. Ekiddako, ebifi by’ennyama y'embizzi biteekebwa mu kkalaayi ne bisiikibwa mu butto oyo ku muliro omusaamusaamu.  Eba erina okutabulwa obutasalako okukakasa nti efuuka ya kitaka era kiziyiza okusiriira. Ennyama eno efumbibwa okutuusa lw’emyuka yonna ku ngulu nnungi nnyo munda.  Enjawulo ezimu mu nfumba mulimu okusiika ennyama y’embizzi n'omunnyo, black pepper, ne katunguluccumu nga tonnasiika oba ng’ogisiika okusobola okwongera ku buwoomi bwayo. Mu nfumba ezimu, ebirungo ebirala ng’obutungulu, ennyanya, ne green pepper biteekebwamu nga oli anaatera okumaliriza okufumba ne byongera enjawulo entonotono mu nnyama. Wabula enfumba ennansi yyo nnyangu kuuba essira liteekeddwa ku buwoomi obw’omu butonde obw’ennyama y’embizzi efumbiddwa obulungi. 

## Ebirungo
Eno y'enkola enzijuvu ey’okuteekateeka ekikalaati kino awaka.  

* Pawundi 2 (nga kkiro emu) ez’ennyama y’embizzi ng’eriko ennyama enjere n’amasavu
* Omunnyo ne black pepper okuwoomesa
* Ennyaanya ennene 4, ezisaliddwa obulungi
* Obutungulu 2 obunene, obutemeddwa obulungi
* Carrots 2 ezikubiddwa
* Ekitundu ky'emboga entono, esaliddwamu
* Katunguluccumu, nga asaliddwa bulungi
* 1 green bell pepper 1 nga asaliddwa bulungi
* 2 Obummonde obuzungu, nga busaliddwamu ebitemeddwa (si ky'abuwaze) .
* Obunzaali okwongera ku buwoomi (si ky'abuawaze) .

## Laba ne

* Luwombo
* Emmere ya Uganda
* Olukalala lw'emmere y'Afirika

## Ebijuliziddwa
Empogola

**Empogola** mmere nnansi mu Uganda, okusinga eba y'amatoke  nga gafumbibwa n'ebikuta by'ago.   Ziriibwa mu bitundu bya Uganda eby’enjawulo era zitera okugattibwa n’ennyama eyokeddwa ng’ennyama y’embizzi oba muchomo.

## Enteekateeka n'endya yaazo

* Funa amatooke agakuze nga magumu nga temuli mabala
* Gooze bulungi okuggyamu obucaafu bwonna ku bikuta olw'ensonga gafumbibwa nabyo
* Gateeke mu sseffuliya erimu amazzi agookya
* Gafumbe okumala eddakiika nga 30 ku 40 oba okutuusa ng’amatooke gayidde
* Ttulula amazzi ogabule amatooke nga gookya. Ebikuta osobola okubiggyamu nga tonnalya
* Gagabirwa ku muchomo, ennyama y’embizzi eyokeddwa, enva z'ebinyebwa, n'enva endiirwa

## Emigaso gy’azo
Enkola y’okufumbirako ebikuta ekuuma ebiriisa bingi bw’ogeraageranya n’okufumbibwa nga mawaate. Empogola zirimu fiber omulumgi ku mubiri, potassium ne starch atangira obulwadde, ebiyamba mu ku gonza emmere mu lubuto.  Bw’ogatta n'emmere endala erimu proteins ng’ennyama eyokeddwa oba ebinyebwa, Empogola emmere egaba ebiriisa eby’enjawulo. 

## Laba ne

* Eryenvu
* Okufumba gonja
* Emmere ya Burundi
* Emmere ya Rwanda
* Emmere ya Uganda
* Olukalala lw'emmere y'Afirika

## Ebijuliziddwa
Sam Tulya-Muhika

**Sam Tulya-Muhika** munnayuganda omukugu mu by'enfuna, omuwandiisi w'emizannyo era omukungu. Mu 2012 yafuuka omubaka wa Uganda ow'enjawulo era ow'obuyinza obwetongodde mu Somalia . 

## Byakoze

* 'Azaalibwa Okufa'. Mu David Cook & Miles Lee, eds., *Emizannyo emimpi egy’obuvanjuba bwa Afrika*, Heinemann, 1968.
* *Alipoota y’akakiiko akatunuulira emisaala gy’abakozi ba gavumenti, 1980-1982*, 1982
* *Wulida li-'l-maut*, 1984. Omuwandiisi w’ebitabo
* *Okusomesa ebibalo mu mpeereza za gavumenti ez’ebibalo mu biseera eby’omu maaso mu Afrika, 1990.*
* *Mu bufunze eby’okuyiga okuva mu kusituka n’okugwa kw’omukago gwa East Africa*, 1995
* (ne R. Chande ne Francis AST Matambalya) *Okunyweza okwegatta kw’omukago gwa East Africa (EAC)*, 2007

## Ebijuliziddwa

# Why Museveni shook up his envoys, RDCs , *[[:en:The_Observer_(Uganda)|The Observer]]*, August 19, 2012. Accessed March 24, 2019.
Erasmus Desiderius Wandera

**Erasmus Desiderius Wandera** 16 Ogwokuna 1930 – 8 Ogwekkuminebiri 2022. yali musumba w'Eklezia y'abakatoliki mu Uganda era nga yaweereza ng'Omusumba w'e Soroti okuva nga 29 Ogwokusatu 1981 okutuuka nga 27 Ogwomukaaga 2007. 

Wandera yafa nga 8 Ogwekkuminebiri 2022 ku myaka 92. 

## Obuto bwe n’obufaaza
Wandera yazaalibwa nga 16 Ogwokuna 1930 mu kibuga Dabani, ekitundu ekyafuuka Disitulikiti y’e Busia mu Buvanjuba bwa Uganda . Nga 27 Ogwekkuminebiri 1956, yatuuzibwa ku bwafaaza. Yaweereza nga Faaza okutuusa nga 29 Ogwekkuminogumu 1980. 

## Ng'Omusumba
Wandera yalondebwa okuba Omusumba w’e Soroti nga 29 Ogwekkuminogumu 1980 era n’atukuzibwa ng’omusumba nga 29 Ogwokusatu 1981, Kalidinaali Emmanuel Kiwanuka Nsubuga, Ssaabasumba wa Kampala, ng’ayambibwako Omusumba James Odongo, Omusumba w’e Tororo, ne Ssaabasumba Henri Lemaître †, Titular Ssaabasumba wa Tongres.  Wandera yaweereza ng'omusumba okutuusa mu 2007.  Nga 27 Ogwomukaaga 2007, Omusumba Erasmus Desiderius Wandera yawummula obuweereza.  Yafa nga 8 Ogwekkuminebiri 2022 ku bikujjuko bya Immaculate Conception. 

## Ebijuliziddwamu

## Ebijuliziddwamu w'abweru wa Wikipedia

* Profile y’Obulabirizi bw’Abakatuliki b’e Soroti
* Abalabirizi b’Obulabirizi bw’Abakatuliki b’e Soroti
Virani Noordin

**Virani Noordin** (olunaku lwe yazaalibwa terumanyiddwa) Munnayuganda eyali omuzannyi wa cricket ow'omutindo ogusooka .

Noordin yazaalibwa mu kitundu ky'amatwale ga Bungereza mu  Uganda. Muzannyi mu team ya cricket eya Uganda okuva mu myaka gya 1960, bwe yatwalibwa ng'omuzannyi asinga okuteeba mu ggwanga,  Noordin yazannya omupiira gumu mu cricket ey'omutendera ogusooka ku ttiimu ya East Africa eya cricket nga battunka n'Abayindi abaali balambula Kampala mu 1967.  Ng'aggulawo n'okuteeba emirundi ebiri mu mupiira, yamalayo okuteeba emirundi 20 mu nzannya za East Africa ezasooka ng'azannya ne Sadanand Mohol, ate mu luzannya lwabwe elw'okubiri era yamalayo emirundi gyegimu ng'azannya ne Venkataraman Subramanya . 

## Ebiwandiiko ebikozesebwa
Arthur Ziraba

**Arthur Ziraba,** yazaalibwa nga 8  Ogwomunaana mu 1989 muzannyi wa  cricket mu Uganda. Azannya ng'akwata akapiira singa kabeera kakubiddwa n'ekigo era yazannya ku mutendera ogusooka n'abadde mu mpala eziyitibwa List A wamu n'emipiira 11 egya Twenty20 mu ttiimu y'eggwanga eya cricket mu Uganda . 

## Ebijuliziddwaamu

## Ewalala w'oyinza okubigya

* Arthur Ziraba ku ESPNcricinfo
Upendra Patel

**Upendra Raojibhai Patel** (yazaalibwa 1942) Munnayuganda eyali omuzannyi wa cricket mu ddaala erisooka .

Patel yazaalibwa mu kitundu kya Uganda eky'amatwaale ga Bungereza mu 1942. Patel yazannya omupiira gumu mu cricket ey’omutindo ogusooka mu ttiimu ya East Africa cricket ng’avuganya n’Abayindi abaali balambula Kampala mu 1967.  Ng’ateebera mu nnamba musanvu, yateeba emirundi 105 nga takubwa mu luzannya lwa East Africa olusooka mu mirundi 308, ate mu luzannya lwabwe elw'okubiri yagobwa BS Chandrasekhar mu mirundi 6, bweyakuzibwa ku mutendera gw’okuteeba n’atuuka ku nnamba nnya. Olw'okutuuka ku luzannya mu masekkati, yamalawo emipiira gya Farokh Engineer ne Budhi Kunderan, n'amaliriza n'emiwendo gy'emipiira 2 ku 78.  Wakati wa 1967 ne 1971, Patel era yazannyira Uganda emipiira emitonotono . 

## Ebiwandiiko ebikozesebwa
Joshua Tibatemwa

**Joshua Tibatemwa-Ekirikubinza** eyazaalibwa nga 10 Ogwomwenda mu 1996  Munnayuganda omuwuzi mu mpaka za  Olympics. Yakiikirira eggwanga lye mu mizannyo gya Olympics egy’Okyeeya mu 2016, gye yasengekebwa n'atekebwa mu kifo kya 64 n’obudde bwa butikitiki 25.98. Teyeeyongerayo kugenda ku luzannya ludirira lwa kamalirizo. Yeeyali akwatidde Uganda bendera ku mukolo ogwaali guguddewo. 

## Ebikulu byeyakola

### Ng'omuntu sekinoomu

#### Empaka empaanvu

#### Mu mpaka enyiimpi

## Ebijuliziddwaamu

## Ewalala w'oyinza okubigya
Judith Bakirya

**Judith Bakirya** Munnayuganda mulimi ow'ekola ya  permaculture . Yalondeddwa ng'omu ku bakyala 100 aba BBC mu mwaka gwa 2019. 

## Obuto bwe n'emisomo gye
Bakirya yazaalibwa mu kitundu ky'e Busoga mu Uganda, era yakulira ku faamu, wadde nga mu kusooka yali tagenderera kubeera mulimi.  Ng’akyali mwana muto, ng’oggyeeko okukola ku faamu yaabwe, Bakirya ne bagandabe baasoma.  Ku ssomero lye erya pulayimale yalina ebisaanyizo by’okufuna sikaala okugenda mu ssomero lya siniya ery’ekitiibwa, Mt St Mary’s College Namagunga.  Oluvannyuma yalina ebisanyizo era yafuna sikaala ya gavumenti okugenda mu Yunivasite, era n’afuna diguli eyookubiri mu by’obulamu n’enkulaakulana okuva mu Birmingham University mu Bungereza. 

## Emirimu gye
Mu 2000, Bakirya yava ku mulimu gwe mu kibiina ky’obwannakyewa okusobola okudda mu kulima.  Ng’akozesa ssente ze yali yatereka ne looni entonotono gy'eyafuna mu kibiina ky'okukyalo ekitereka n'okuwola ssente, yatandikawo ekitongole kya Busaino Fruits & Trees.  Mu 2014, yawangula empaka z’abalimi abasinga obulungi nga ziwagirwa Vision Group, ekitebe kya Budaaki mu Uganda, KLM Airlines ne bbanka ya DFCU Bank.  Ekirabo kino kyalimu omukisa okwolesa mu mwoleso gw'ebyobulimi ogwa Source of the Nile n'okwetaba mu myoleso gy'ebyobulimi mu Budaaki .  Oluvannyuma lw'ekyo, yaggulawo ekifo kye eky'okwolesezaamu eddagala ly'ekinnansi n'obuwangwa mu Disitulikiti y'e Jinja mu Uganda. Mu 2017, yatandika ekitongole kya National Agro-Tourism Institute e Jinja okwongera okutumbula obulambuzi bw’ebyobulimi n’ebyenjigiriza mu Uganda. 

Bakirya kati eddukanya Busaino Fruits & Trees nga ffaamu y’ebibala nga eri ku yiika ezisoba mu 1,000, ng’essira liteekeddwa nnyo ku bulambuzi bw’ebyobulimi n’okusomesa ku bikwata ku nkola z’ennima ezikuuma obutonde bw’ensi.  Mu 2019, omulimu guno gwamuviirako okusiimibwa ng'omu ku bakyala e 100" aba BBC ab'omwaka.

## Ebijuliziddwa
Frederick Drandua

**Frederick Drandua,** yazaalibwa nga 12 Ogwomunaana mu 1943,n'afa nga 1 Ogwomwenda mu 2016, nga yali Faaza w'Abakatuliki Omunnayuganda, eyaweereza ng'Omulabirizi w'Essaza ly'e Arua, mu Uganda, okuva nga 27 Ogwokutaano mu 1986 okutuusa nga 19 Ogwomunaana mu 2009. 

## Obuvo n’obusaserdooti
Drandua yazaalibwa mu Uleppi, mu emannyikiddwa nga Disitulikiti y’e Ma’di-okollo kati, mu kitundu kya West Nile, mu bitundu by'omu Bukiikakkono bwa Uganda, nga 12 Ogwomunaana mu 1943. Yatuuzibwa ku bwafaaza nga 9 Ogwomunaana mu 1970. Yaweereza nga Faaza w’essaza ly’Abakatuliki  mu Arua okutuusa nga 27 Ogwokutaano mu  1986. 

## Ng'omulabirizi
Paapa John Paul II yamulonda ng'omulabirizi nga 27 Ogwokutano mu 1986 era n’atukuzibwa ng’Omulabirizi w’e Arua nga 15  Ogwomunaana mu 1986, nga kino kyakolebwa Kalidinaali Emmanuel Kiwanuka Nsubuga †, Ssaabalabirizi wa Kampala, ng’ayambibwaako [./Emmanuel_Wamalahttps://en.wikipedia.org/wiki/Emmanuel_Wamala Emmanuel Wamala], Omulabirizi w’e Kiyinda-Mityana n’Omulabirizi Cesare Asili †, Omulabirizi w’e Lira, Uganda. 

Omulabirizi Frederick Drandua yalekulira eby'okubeera Omulabirizi mu  Arua nga 19  Ogwomunaana mu 2009,  ng'eby'obulamu bwe by'ali mu mbeera mbi.  Yafa nga 1 Ogwomwenda mu 2016, mu ddwaliro lya St. Francis Hospital Nsambya, e Nsambya, Kampala, Uganda, ng'alina emyaka  73.   

## Laba ne

* Eklezia Katolika mu Uganda
* Abajulizi ba Uganda

## Ekimeeza ekiraga abaamudira mu bigere

## Ebijuliziddwaamu

## Ewalala w'oyinza okubigya

* Obulabirizi bw'e Arua mu Uganda
* Paapa Akungubagidde Omulabirizi Drandua
Bhanu Patel

**Bhanu Patel** (olunaku lwe yazaalibwa terumanyiddwa) Munnayuganda eyali omuzannyi wa cricket ow'omutindo ogusooka .

Patel yazaalibwa mu kitundu kya Uganda eky'amatwaale ga Bungereza. Yazannya omupiira gumu mu cricket ey'omutindo ogusooka mu ttiimu ya cricket eya East Africa bwe yattunka n'Abayindi abaali balambula Kampala mu 1967.  Ng'ateeba okuva ku basembayo, yawangulwa Sadanand Mohol ne BS Chandrasekhar mu nzannya zombi eza East Africa nga tateebye  . Ng'alina omupiira, yazannya mu buti bwa EAS Prasanna ne Nawab wa Pataudi n'amaliriza n'emipiira 2 ku138.  Wakati wa 1957 ne 1970, Patel era yazannyira Uganda emipiira emitonotono .  Kyawandiikibwa mu byafaayo bya Uganda nti ono yakola kinene okumanyisa omuzannyo guno mu Uganda. 

## Ebiwandiiko ebikozesebwa
Edison Irigei

**Thomas Edison Irigei** yali mulabirizi w'e Kkanisa ya Uganda  aludde ng’aweereza era nga ye Mulabirizi wa Kumi mu Uganda mu myaka amakumi abiri egy'asooka egy’ekyasa ekya 21. 

## Ebijuliziddwa
Augustine Salimo

**Augustine Joe Arapyona Salimo** yafa 2019  yali mulabirizi w'e Kkanisa mu Uganda :  ye yali Omulabirizi w'e Sebei eyasooka, yaweereza okuva mu 1999 okutuuka mu 2015. 

## Ebijuliziddwa
Aida Vee

**Aida Victoria Nakityo Ssebakiggye** (yazaalibwa mu gwomunana 26, 1997), amanyiddwa mu by'ekikugu nga **Aida Vee** muyimbi Munnayuganda . Aida Vee y’omu ku baatandikawo era nga ye muyimbi omukulu mu kibiina kyabayimbi Urbana, ekibiina ekimba obutereevu ng’akikwata ebika by’ennyimba eby’enjawulo.

Mu kiseera kye yamala mu Vienna College Namugongo mu siniya, yafuna engule eziwerako olw’ekitone n’obuyiiya.    Yakiikirira Afrika mu bivvulu by’e Napa ng’akyali mu ssomero lya Gayaza Junior School mu pulayimale/ekibiina eky’okusatu era abadde asiimibwa olw’omulimu gwe yakola mu kisaawe ky’okuyimba.      

## Ennyimba ze
Zino ze zimu ku ntambi ze: 

* Coco Plus Vanilla (2024)
* Walala (2024)
* What Are We (2024)
* Yaaya (2023)
* Money Monday (2023)
* Komawo (2022)
* Dance It Up (2022)
* It's Only You (2022)
* Calling (2022)

## Ebivvulu
Ayimba  ennyimba ez’enjawulo eza AfroPop ne R&B, ezifunye okusiimibwa olw’ebigambo byazo n’okuyimba. Ebivvulu bye omuli n’ekimu ku Rhino Lounge e Waltham, Massachusetts, bibadde bitenderezebwa olw’obusobozi bwabyo okukola enkolagana n’abalabi. 

## Ebiwandiiko ebikozesebwa
Linos Ngompek

**Linos Ngompek** Munnayuganda munnabyabufuzi era mu kiseera kino Mubaka wa Palamenti owa Kibanda North County mu Disitulikiti y'e Kiryangong .   

Yakola ng'Omubaka wa President  nga tannafuuka mukiise wa Palamenti oluvannyuma lw'okuwangula Taban Amin muzzukulu w'eyali pulezidenti wa Uganda Idi Amin Dada . 

Mu palamenti ey’omulundi ogw'ekkumi n’emu, aweereza ku kakiiko k’ebyokwerinda ng’omumyuka wa ssentebe. 

## Ebiwandiiko ebikozesebwa
Jack Odur Lutanywa

**Jack Odur Lutanywa**  Munnayuganda munnabyabufuzi eyaweereza ng'Omubaka wa palamenti owa Kibanda South County mu Disitulikiti y'e Kiryangong mu palamenti ya Uganda ey'omulundi ogw'ekkumi.  Yawangulwa Karubanga Jacob Atenyi mu kulonda kw'ababaka ba  Palamenti okwa 2021 mu kitundu kya Kibanda South. 

Mu mwaka gwa 2020 Jack Odur Lutanywa yaleeta mu Palamenti ebbago ly'etteeka erikyusa Ssemateeka nga lyali lyasaba okukkiriza ekika kyaba Maragoli ng'ekimu ku bika enzaalwa mu Uganda . 

## Ebiwandiiko ebikozesebwa
John Bosco Ikojo

**John Bosco Ikojo** (yazaalibwa 21 Ogwomusanvu 1974) Munnayuganda omubalirizi w'ebitabo, omukugu mu byensimbi era munnabyabufuzi. Ono ye mubaka mu Palamenti owa Bukedea County, mu Disitulikiti y'eBukedea, era nga wa kibiina kya NRM, ekibiina ky’ebyobufuzi ekiri mu buyinza mu Uganda.    *​​​*​  

Nga tannatandika byabufuzi, Ikojo yakolako ng’akulira ebyensimbi mu Bukedea Town Council era ng’omubalirizi w’ebitabo mu Gavumenti ez’ebitundu mu Disitulikiti y’e Kumi . Era ye mutandisi era akulira kkampuni ya ROSKO Uganda, egaba looni entotono mu Uganda. 

## Obuto bwe n’okusoma kwe
Ikojo yazaalibwa Bukedea, mu ttundutundu lya Teso sub-region, nga 21 Ogwomusanvu 1974 nga wa nzikiriza ya Kkanisa ya Uganda. Pulayimale yagisomera mu kitundu ky'e Bukedea era n’afuna ebbaluwa ya PLE mu 1988.

Oluvannyuma yagenda mu Wiggins Secondary School okusoma gye yatuulira Siniya eyookuna mu 1992 oluvannyuma ne yeegatta ku ne Ngora High School gye yatuulira ebigezo bya Siniya eyoomukaaga n'afuna ebbaluwa ya UACE mu 1996.

Ikojo yeeyongerayo ne yeegatta ku ttendekero lya Makerere University Business School ng'ayita mu Uganda College of Commerce Aduku gye yafunira dipulooma mu byakitunzi mu 1998. Oluvannyuma yeegatta ku Makerere University, n’atikkirwa diguli mu byobusuubuzi eya Bachelor of Commerce mu 2006. Yayongerako diguli eyookubiri mu byobusuubuzi eya Master of Business Administration okuva mu ttendekero lya Uganda Management Institute mu 2014. 

## Emirimu gye n’ebyobufuzi
Ikojo yatandika emirimu gye mu 2000 oluvannyuma lw’okufuna dipulooma n'akola ng’omubalirizi w’ebitabo mu Gavumenti ez’ebitundu mu Disitulikiti y’e Kumi okutuusa mu 2007 lwe yafuna omulimu ng’akulira ebyensimbi mu Bukedea Town Council. Yaweereza munisipaali eno okutuusa mu 2010 lwe yalekulira okwetaba mu byobufuzi eby'akalulu.

Mu 2010,  Ikojo yeegatta ku byobufuzi eby’akalulu ku tikiti ya National Resistance Movement era n’akola enteekateeka z’okulonda kwa 2016 ekintu ekyamuyamba okuwangula mu kamyufu k'ekibiina aka 2015 n’okulonda kwa bonna okwa 2016 bw’atyo n’afuuka mmemba wa Palamenti ey’ekkumi eya Uganda, Ekkula lya Africa ng’akiikirira Bukedea County mu Disitulikiti y’e Bukedea. Mu Palamenti ey’ekkumi, Ikojo yaweereza ku *kakiiko akavunaanyizibwa ku byenfuna by’eggwanga* n’akakiiko *akavunaanyizibwa ku byobugagga obw'ensibo*. Ono era mmemba mu *kakiiko ka Palamenti aka NRM*.  

## Ebirala ebimukwatako
Ikojo musajja mufumbo era alina abaana abawerako. Era y'akulira kkampuni ya ROSKO Uganda, kkampuni ewola ssente  gye yatandika mu 2004.

## Laba ne

* Disitulikiti y'e Bukedea
* Ekibiina kya National Resistance Movement
* Palamenti ya Uganda

## Ebiwandiiko ebikozeseddwa

## Ebiwandiiko ebijuliziddwa okuva ebweru wa Wikipedia

* Omukutu gwa Palamenti ya Uganda